| व्यवसायिक अर्थशास्त्र |
| --- |
| 
किसी व्यापार का प्रबन्धन |
| लेखांकन
* प्रबंधन लेखांकन
* वित्तीय लेखांकन
* वित्तीय अंकेक्षण
 |
| व्यावसायिक सत्व
* सहकारी समिति
* निगम
* सीमित देयता कंपनी
* भागीदारी
* एकल स्वामित्व
* सार्वजनिक संस्थान
 |
| नैगम शासन
* वार्षिक आम बैठक
* निदेशकमंडल
* पर्यवेक्षी बोर्ड
* सलाहकार बोर्ड
* अंकेक्षण समिति
 |
| कॉरपोरेट कानून
* व्यावसायिक कानून
* संवैधानिक दस्तावेज
* संविदा
* कॉर्पोरेट अपराध
* कॉर्पोरेट देयता
* दिवालियापन कानून
* अंतर्राष्ट्रीय व्यापार कानून
* विलय और अधिग्रहण
 |
| अर्थशास्त्र
* पण्य
* सार्वजनिक अर्थशास्त्र
* श्रम अर्थशास्त्र
* वैकासिक अर्थशास्त्र
* अन्तरराष्ट्रीय अर्थव्यवस्था
* मिश्रित अर्थव्यवस्था
* नियोजित अर्थव्यवस्था
* अर्थमिति
* पर्यावरणीय अर्थशास्त्र
* खुली अर्थव्यवस्था
* बाजार अर्थव्यवस्था
* ज्ञान अर्थव्यवस्था
* व्यष्टि अर्थशास्त्र
* समष्टि अर्थशास्त्र
* आर्थिक विकास
* आर्थिक सांख्यिकी
 |
| वित्त
* वित्तीय विवरण
* बीमा
* फैक्टरिंग
* नकदी रूपांतरण चक्र
* अंतरंगी लेनदेन
* पूंजी बजट
* वाणिज्यिक बैंक
* व्युत्पादन
* वित्तीय विवरण विश्लेषण
* वित्तीय जोखिम
* लोक वित्त
* कम्पनी वित्त
* प्रबंधकीय वित्त
* अंतर्राष्ट्रीय वित्त
* परिसमापन
* शेयर बाज़ार
* वित्त बाज़ार
* कर
* वित्तीय संस्था
* कार्यशाली पूंजी
* जोखिम पूंजी
 |
| विपणन
* विपणन
* विपणन शोध
* जनसंपर्क
* विक्रय
 |
| प्रबन्ध के प्रकार
* निवेश
* ब्रैंड
* कारोबर आसूचना
* व्यापार विकास
* क्षमता
* परिवर्तन
	+ नवाचार
* वाणिज्यिक
	+ विपणन
* संचार
* विन्यास
* विरोधाभास
* सामग्री
* ग्राहक संबंध
* वितरित
* अर्जित मूल्य
* इलेक्ट्रॉनिक व्यापार
* उद्यम संसाधन आयोजना 
	+ प्रबंधन सूचना प्रणाली
* वित्‍तीय
* मानव संसाधन 
	+ विकास
* आकस्मिक
* एकीकृत
* ज्ञान
* सामग्री
* नेटवर्क
	+ [नेटवर्क व्यवस्थापक
 |
| संगठन
* स्थापत्यकला
* व्यवहार
* संचार
* संस्कृति
* संघर्ष
* विकास
* अभियान्त्रिकी
* सोपान
* पैटर्न
* जगह
* संरचना
 |
| व्यापार
* व्यापार विश्लेषण
* व्यवसाय-नीति
* व्यवसाय योजना
* व्यापार निर्णय नियम
* उपभोक्तावाद
* व्यवसाय संचालन
* अंतर्राष्ट्रीय व्यवसाय
* व्यवसाय मॉडल
* अंतर्राष्ट्रीय व्यापार
* व्यावसायिक प्रक्रिया
* व्यावसायिक सांख्यिकी
 |
| * व्यापार और अर्थशास्त्र प्रवेशद्वार
 |
| * दे
* वा
* सं
 |

धनप्राप्ति के उद्देश्य से वस्तुओं का क्रय-विक्रय करना **व्यापार** है, तथा **इसके सहायक** (*जैसे बैंक, यातायात आदि*) दौनों को मिलाकर **वाणिज्य** बनता है। किसी उत्पादन या व्यवसाय का वह भाग जो उत्पादित वस्तुओं एवं सेवाओं की उनके उत्पादकों एवं उपभोक्ताओं के बीच विनिमय से सम्ब्न्ध रखता है, **वाणिज्य** कहलाता है। वाणिज्य के अन्तर्गत किसी आर्थिक महत्व की वस्तु, जैसे सामान, सेवा, सूचना या धन का दो या दो से अधिक व्यक्ति या संस्थाओं के बीच सौदा किया जाता है। वाणिज्य पूंजीवादी अर्थव्यवस्था एवं कुछ अन्य अर्थव्यवस्थाओं का मुख्य वाहक है।

धन प्राप्त करने के उद्देश्य से किया गया कार्य वाणिज्य कहलाता है।

संसार में प्रत्येक व्यक्ति की कई आवश्यकताएँ होती हैं। उनको प्राप्त करने के लिए वह आवश्यक वस्तुएँ प्राप्त करने का प्रयत्न करता है। इनमें से कुछ वस्तुएँ तो वह स्वयं बना लेता है और अधिकांश वस्तुएँ उसे बाजार से मोल खरीदनी पड़ती हैं। वस्तुओं को प्राप्त करने के लिए उसे धन की आवश्यकता पड़ती है और इस धन को प्राप्त करने के लिए या तो वह दूसरों की सेवा करता है अथवा ऐसी वस्तुएँ तैयार करता है या क्रय-विक्रय करता है जो दूसरों के लिए उपयोगी हों। वस्तुओं का रूप बदलकर उनको अधिक उपयोगी बनाने का कार्य उद्योग माना जाता है। वाणिज्य में वे सब कार्य सम्मिलित रहते हैं जो वस्तुओं के क्रय-विक्रय में सफलता प्राप्त करने के लिए आवश्यक हैं। जो व्यक्ति वाणिज्य संबंधी कोई कार्य करता है उसे वणिक् कहते हैं।

वाणिज्य के अंग
--------------

वाणिज्य के दो प्रधान अंग हैं - दूकानदारी और व्यापार। जब वस्तुओं का क्रयविक्रय किसी एक स्थान या दूकान से होता है, तब उस संबंध के सब कार्य दुकानदारी के अंदर आते हैं। जब वस्तुओं को एक स्थान से दूसरे स्थान भेजकर विक्रय किया जाता है, तब उस संबंध के सब कार्य व्यापार के अंदर समझे जाते हैं। देशी व्यापार में वस्तुओं का क्रयविक्रय एक ही देश के अंदर होता है। विदेशी व्यापार में वस्तुओं का क्रयविक्रय दूसरे देशों के साथ होता है। बड़े पैमाने पर दूर-दूर के देशों से व्यापार के लिए बड़ी पूँजी की आवश्यकता होती है जो सम्मिलित पूँजीवादी कंपनियों और वाणिज्य बैंकों द्वारा प्राप्त होती है। संसार के भिन्न-भिन्न देशों में संसारव्यापी वाणिज्य में लगे हुए व्यक्तियों ने मिलकर प्रत्येक देश में वाणिज्य मंडलों (Chambers of Commerce) की स्थापना कर ली है। इन मंडलों का प्रधान कार्य देश के वाणिज्य के हितों की सम्मिलित रूप से रक्षा करना और सरकार द्वारा रक्षा करना है। वाणिज्य संबंधी कार्यों का उचित रूप से नियंत्रण करने के लिए प्रत्येक देश की सरकार जो कानून बनाती हैं, वे वाणिज्य विधि कहलाते हैं।

वाणिज्य में सफलता प्राप्त करने के लिए वणिक् को विक्रय कला का व्यावहारिक ज्ञान होना आवश्यक है। उसे हिसाब रखने की पद्धति को भी ठीक तरह से जानना और उपयोग में लाना पड़ता है। अपने कार्यों की जोखिम कम करने के लिए उसे अपने माल का बीमा कराना होता है। इसलिए उसे इस विषय का ज्ञान भी प्राप्त करना पड़ता है। अपने व्यापार को दूर दूर तक देशों में फैलाने के लिए उसे पत्रव्यवहार और विज्ञापनकला का उचित उपयोग करना पड़ता है। वाणिज्य में स्वतंत्र बुद्धि और दृढ़ विश्वास की अत्यंत आवश्यकता है। ईमानदारी द्वारा ही वणिक अपने कार्य की प्रसिद्धि प्राप्त करता है। उसकी बात की सच्चाई उसकी साख को बढ़ाती है, जिससे वह आवश्यक पूँजी आसानी से प्राप्त कर लेता है।

वाणिज्य वादी नीतियां और व्यापार की प्रकृति
------------------------------------------

किसी देश के उद्योग धंधों की दशा का उसके वाणिज्य पर बहुत प्रभाव पड़ता है। जिस देश में उद्योग धंधों द्वारा वस्तुओं की उत्पत्ति बराबर बढ़ती रहती है, उसका वाणिज्य भी उन्नत दशा में रहता है। किसी देश के वाणिज्य की उन्नति उसके यातायात के साधनों की दशा पर बहुत कुछ निर्भर रहती है। पहाड़ी देशों में, जहाँ सड़कों का प्राय: अभाव रहतो है, वाणिज्य और व्यापार पिछड़ी हुई दशा में रहता है। रेलों के प्रचार और समुद्री जहाजों की उन्नति से बीसवीं सदी में संसार के अधिकांश देशों में वाणिज्य की वृद्धि में बहुत सहायता मिली है। अब वायुयान द्वारा भी कीमती वस्तुओं का व्यापार होने लगा है। इससे भी वाणिज्य को प्रोत्साहन मिला है।

जब किसी देश में अशांति रहती है और चोर तथा डाकुओं का भय बढ़ जाता है, तब उसके वाणिज्य पर भी उसका बुरा प्रभाव पड़ता है। वाणिज्य की उन्नति में एक और बाधा उस आयातकर की होती है, जो कोई देश अपने उद्योग धंधों को दूसरे देशों की प्रतियोगिता से बचाने के लिए कुछ वस्तुओं के आयात पर लगाता है।

वाणिज्य में धनप्राप्ति की भावना ही प्रधान रहती है। कभी कभी स्वार्थ की भावना इतनी प्रबल हो जाती है कि वणिक् लोग वस्तुओं में मिलावट करके बेचते हैं, माल के तौलने में बेईमानी करते हैं और झूठे विज्ञापन देकर अथवा चोरबाजारी करके अपने ग्राहकों को ठगने का प्रयत्न करते हैं। वे इस बात का विचार नहीं करते कि उनके इन प्रयत्नों से दूसरों की क्या हानि होती है। वे अपने कर्तव्य या धर्म का कोई विचार नहीं करते, इसी कारण हमारे वणिक् धनवान् होने पर भी असंतुष्ट बने रहते हैं और जीवन को शांतिमय नहीं बना पाते। जब वणिक् अपने सामने उच्च आदर्श रखेंगे और अपने सब कार्यों में दूसरों के स्वार्थों का उतना ही ध्यान रखेंगे जितना वे अपने स्वार्थों का रखते हैं तब वाणिज्य भी धनोपार्जन के साथ ही साथ सुख और शांति का भी साधन हो जावेगा।

वाणिज्यवाद
----------

**मुख्य लेख: वाणिज्यवाद**
वाणिज्यवाद (mercantilism) का मुख्य उद्देश्य विदेशी व्यापार को इस तरह से संगठित करना था जिससे देश के अंदर दूसरे देशों से सोना एवं चाँदी बराबर अधिक मात्रा में आती रहे। वाणिज्यवादी, सरकार द्वारा विदेशी व्यापार की ऐसी नीति निश्चित करना चाहते थे जिससे देश के निर्यात की मात्रा देश के आयात से सदा ही अधिक रहे और दूसरे देश निर्यात की रकम को पूरा करने के लिए सोना बराबर भेजते रहें। बाद में अंग्रेज अर्थशास्त्रियों ने वाणिज्यनीति को नया रूप दिया। इसके अनुसार वणिक् समाज और सरकार को विदेशी व्यापार में आयात और निर्यात दोनों को इस प्रकार से बढ़ाने का प्रयत्न करना चाहिए जिससे देश में उपयोगी वस्तुओं का बाहुल्य हो जाए और वस्तुओं का अधिक परिमाण में उपयोग करने से देशवासियों के रहन-सहन का दर्जा बराबर बढ़ता जाए।

भारत में वाणिज्य का इतिहास
--------------------------

भूत काल में, भारत भी वाणिज्य संबंधी कार्यों में बहुत प्रसिद्धि प्राप्त कर चुका है। प्राचीन आर्यों की आर्थिक व्यवस्था का पता वैदिक साहित्य से लगता है। वैदिक काल से ही द्रविड़ तथा आर्य लोगों ने मिस्र, असीरिया और बैबिलोन से व्यापारिक एवं सांस्कृतिक संबंध स्थापित किए। ईसामसीह के सैकड़ों वर्ष पूर्व से ही भारत में शिल्प और वाणिज्य का सर्वांगीण विकास हुआ। वणिकों के संघों का उल्लेख उस समय के साहित्य में मिलता है। उस समय के विदेशी यात्रियों ने यहाँ के उन्नत उद्योग धंधे और वाणिज्य की बड़ी प्रशंसा की है। भारत के करीब तीन हजार वर्षों तक समुद्र पर अपना प्रभुत्व जारी रखा और अपने व्यापार और वाणिज्य की खूब उन्नति की। वह सैकड़ों वर्षों तक संसार का नेता और वाणिज्य का केंद्र बना रहा। उस काल में भारतवासियों ने वाणिज्य में अपने लाभ के साथ ही साथ दूसरों को लाभ पहुँचाने का हमेशा ध्यान रखा है।

[[मुग़ल साम्राज्य|मुगल काल] में भी भारत के गृह उद्योग उन्नत दशा में थे और एशिया, यूरोप और अफ्रीका के अनेक देशों में यहाँ से तैयार माल जाता था। संसार के कई देश तो केवल भारत के वस्त्रों पर ही निर्भर रहते थे। सूती, रेशमी तथा ऊनी वस्त्र तैयार करनेवाले भारतीय कारीगरों का कौशल संसार में दूर दूर तक फैल गया था। वस्त्रों के अतिरिक्त मोती, मूँगा, हाथीदाँत, मसाले, सुगांधित द्रव्य इत्यादि का भी खूब रोजगार होता था।

भारत से वाणिज्य द्वारा लाभ उठाने की इच्छा से ही यूरोपवासियों ने भारत में पदार्पण किया और उसके व्यापार पर कब्जा करने का प्रयत्न किया।

इन्हें भी देखें
---------------

* व्यापार
* व्यवसाय
* उद्योग

बाहरी कड़ियाँ
-------------

* आवाज कारोबार
* हिन्दी बिजनेस स्टैण्डर्ड
* इकनॉमिक टाइम्स (हिन्दी)
* बिजिनेस भास्कर
* भारत का व्यापार पोर्टल
* मोलतोल (बाजार की नब्ज पर नजर)
* मनी मंत्र (हिन्दी में)
* मल्टी कमोडिटी एक्सचेंज (विविध वस्तु विनिमय या MCX) (हिन्दी में)
* अलपारी (हिन्दी में)
* सौदा बाज़ार की खबरें अब हिंदी में
* Mutual Fund & Insurance Advisor : JINENDRA KUMAR PORWAL (हिन्दी एवं अंग्रेजी में लेख)
* कारपोरेट सामाजिक उत्तरदायित्व (कारपोरेट सामाजिक उत्तरदायित्व पर विश्व की सर्वप्रथम हिन्दी वेबसाइट)
* नफा नुकसान

बाहरी कड़ियाँ
-------------